ÚRAD VLÁDY
    SLOVENSKEJ REPUBLIKY
             sekcia vládnej legislatívy

                                                                                                            Na rokovanie vlády SR
	Dňa 19.apríla  2006
	K materiálu č. 6955/2006
	K bodu č. 6

S T A N O V  I  S K O

k návrhu nariadenia vlády Slovenskej republiky o minimálnych bezpečnostných a zdravotných požiadavkách pri ručnej manipulácii s bremenami

                                                                      I.

       Návrh nariadenia vlády Slovenskej republiky o minimálnych bezpečnostných a zdravotných požiadavkách pri ručnej manipulácii s bremenami predkladá na rokovanie vlády Slovenskej republiky minister zdravotníctva Rudolf Zajac . 

     Cieľom navrhovanej právnej úpravy je vytvoriť podmienky na účinnú ochranu zdravia a bezpečnosť zamestnancov pri práci s bremenami.
     
      Navrhovaná právna úprava stanovuje požiadavky pre zamestnávateľa, aby sa úplne vylúčila, alebo aspoň na najnižšiu možnú mieru obmedzila u zamestnancov ručná manipulácia s bremenami.
     
      V navrhovanej právnej úprave je transponovaná smernica Rady č. 90/269/EHS o minimálnych bezpečnostných a zdravotných požiadavkách pri ručnej  manipulácii s bremenami, najmä ak existuje nebezpečenstvo poškodenia bedrovej chrbtice zamestnancov.

      Návrh nariadenia vlády nebude mať dopad na štátny rozpočet, rozpočet obcí a rozpočet vyšších územných celkov. Návrh nebude mať priamy finančný, ekonomický a enviromentálny vplyv, ani vplyv na zamestnanosť.

      Návrh nariadenia vlády je v súlade s Ústavou Slovenskej republiky, so zákonmi ako aj s medzinárodnými zmluvami a inými dokumentmi, ktorými je Slovenská republika viazaná.

      

II.

        Legislatívna rada vlády Slovenskej republiky prerokovala predmetný návrh nariadenia vlády SR na svojom zasadnutí 28.marca 2006 a odporučila vláde Slovenskej republiky návrh nariadenia schváliť po zapracovaní jej pripomienok odporúčaní a na rokovanie vlády SR predložiť jeho nové znenie.

III.

         Sekcia  vládnej legislatívy Úradu vlády konštatuje, že v novom znení sú zapracované všetky pripomienky Legislatívnej rady vlády ( 4 pripomienky ), preto odporúča vláde SR návrh nariadenia vlády SR v predloženom znení schváliť.

Bratislava 11.apríla 2006
Vypracovala: K. Gališinová

	Štefan    G r m a n 
	 generálny riaditeľ
                                                                                                          sekcie vládnej legislatívy